ΠΑΡΑΧΩΡΗΣΗ ΑΔΕΙΑΣ ΧΡΗΣΗΣ

Μεταξύ της εταιρίας ΑΒΓ, με έδρα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(η οποία στο εξής θα καλείται Δικαιοπάροχος), η οποία είναι ο μοναδικός δικαιούχος του ακόλουθου \_\_\_\_\_\_\_\_\_\_Σήματος

|  |  |  |  |
| --- | --- | --- | --- |
| Σήμα | Αριθμός | Ημερομηνία κατάθεσης | Κλάσεις προϊόντων και υπηρεσιών |

και της εταιρίας ΔΕΖ, με έδρα\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (η οποία στο εξής θα καλείται Δικαιοδόχος), η οποία επιθυμεί να αποκτήσει την άδεια χρήσης του εν λόγω Σήματος, συμφωνούνται και γίνονται αμοιβαία αποδεκτά τα ακόλουθα

Ο Δικαιοπάροχος χορηγεί την άδεια χρήσης του εν λόγω Σήματος στο Δικαιοδόχο υπό τους ακόλουθους όρους και προϋποθέσεις.

1. Ο Δικαιοπάροχος θέτει στη διάθεση του Δικαιοδόχου όλη την απαραίτητη τεχνογνωσία και τα μηχανήματα που είναι απαραίτητα για την παραγωγή των προϊόντων που καλύπτονται από την παρούσα συμφωνία.
2. Ο Δικαιοδόχος αναλαμβάνει την υποχρέωση να παράγει τα εμπορεύματα που καλύπτονται από την παρούσα συμφωνία αυστηρά σύμφωνα με τις οδηγίες του Δικαιοπαρόχου και τις προδιαγραφές που ορίζονται από αυτόν.
3. Ο Δικαιοδόχος θα αγοράσει όλα τα υλικά που είναι απαραίτητα για την παραγωγή και τη διάθεση των προϊόντων που καλύπτονται από την παρούσα συμφωνία από τον Δικαιοπάροχο ή από άλλες πηγές εξουσιοδοτημένες και εγκεκριμένες από τον δικαιοπάροχο, αφού δοθεί η ευκαιρία στον Δικαιοπάροχο να ελέγξει τις προδιαγραφές των υλικών αυτών ως προς την ποιότητα και την ποσότητα.
4. Ο Δικαιοδόχος δεν θα θέσει σε κυκλοφορία στην αγορά οποιαδήποτε αγαθά ή συσκευασία που δεν θα είναι σύμφωνη με τα πρότυπα που ορίζονται από τον Δικαιοπάροχο.
5. Ο Δικαιοδόχος θα αποστέλλει από καιρό σε καιρό, δείγματα των εν λόγω προϊόντων στον Δικαιοπάροχο για την επιβεβαίωση της τήρησης των εν λόγω προτύπων.
6. Η παρούσα παραχώρηση της άδειας χρήσης συμφωνείται για αόριστο χρόνο. για αόριστο χρόνο.
7. Η με το παρόν παρεχόμενη άδεια, μπορεί να καταγγελθεί οποτεδήποτε εγγράφως από τον Δικαιοπάροχο. Μετά τη λήξη, που επέρχεται ως συνέπεια της καταγγελίας ο Δικαιοδόχος θα απέχει από κάθε περαιτέρω χρήση του Σήματος, εκτός εάν ο Δικαιοπάροχος επιτρέψει στο Δικαιοδόχο να συνεχίσει τη χρήση για ορισμένο χρόνο, μέχρις ότου να διαθέσει όλα τα προϊόντα που έχει σε απόθεμα.
8. Αυτή η άδεια σε καμία περίπτωση δεν μπορεί να ερμηνευθεί ως παρέχουσα στον Δικαιοδόχο οποιοδήποτε δικαίωμα ή τίτλο ιδιοκτησίας του προαναφερθέντος Σήματος ή ως μεταβίβαση του εν λόγω Σήματος στο Δικαιοδόχο. Δικαιούχος εν λόγω Σήματος θα παραμένει πάντα ο Δικαιοπάροχος.
9. Ο Δικαιοπάροχος διατηρεί για τον εαυτό του το δικαίωμα να χορηγεί άδειες χρήσης του εν λόγω Σήματος και σε άλλους Δικαιοδόχους ως προς όλα ή μερικά από τα προϊόντα που καλύπτονται από το Σήμα.

|  |  |
| --- | --- |
| ΑΒΓ  (Υπογραφή)  Ημερομηνία | ΔΕΖ  (Υπογραφή)  Ημερομηνία |

Ακολουθούν επικυρώσεις των υπογραφών από Κ.Ε.Π.